 Задание за Предоставяне на      
 ОФЕРТА ЗА УСЛУГA
Провеждане на генетични изследвания за определяне на мутационния статус на пациенти, диагностицирани с недребноклетъчен рак на белия дроб (НДРБД) – аденокарцином, с оглед установяване на наличие или липса на EGFR мутации в анализираната част от гена за 2024г.
Уважаеми колеги,
[bookmark: _Hlk494458165]Фармацевтична компания AstraZeneca има желание да продължи  дългосрочното сътрудничество в процеса на извършване на изследвания на EGFR мутационен статус на пациенти, диагностицирани с недребноклетъчен рак на бял дроб  - аденокарцином в стадии IIIb-IV, както и изследване на пациенти, диагностицирани с недребноклетъчен рак на белия дроб – аденокарцином, след пълна туморна резекция, в стадии IB, II и IIIA, в унисон с последните актуализации на препоръките за диагностично поведение на ESMO. Целта е установяване на EGFR мутационния статус на тези пациенти, а резултатът от изследването ще подпомогне медицинския онколог при вземане на информирано решение за избора на терапия. Лекарите, които могат да насочат пациенти за изследване на EGFR мутационен статус са : Медицински онколози, Гръдни хирурзи, Пулмолози – бронхоскописти и патолози от  всички болници в страната. 
Подходящи за изследване са пациенти, на които е поставена  диагноза недребноклетъчен рак на бял дроб, в стадии IB-IV от цялата страна, подписали формуляр за информирано съгласие за извършване на диагностично изследване. Съгласно актуализираните ESMO препоръки, това са всички пациенти с хистология за аденокарцином. По отношение на пациентите с хистология за плоскоклетъчен карцином, на изследване за EGFR мутационен статус подлежат млади пациенти (< 50 години), непушачи/бивши леки пушачи (≤15 пакетогодини) или дългогодишни бивши пушачи (отказали тютюнопушенето преди >15 години). 
Фармацевтична компания AstraZeneca  има желание да продължи дългосрочното сътрудничество и в процеса на   изследване на EGFR мутационен статус (по-конкретно мутация Т790М) при пациенти с диагноза НДРБД, при установена прогресия на заболяването на фона на лечение с ТКИ.
Генетичните изследвания могат да се правят чрез ДНК, изолирана от:
· Фиксирана във формалин и включена в парафин (FFPE) туморна тъкан
· Периферна кръв („ Течна биопсия“).
Моля да ни предоставите информация относно:
1. Сертифицирана лаборатория – сертификат.
2. Акредитация по ISO15189 – сертификат.
3. Наличие на необходимата апаратура, на която ще се извършва конкретното изследване – описание.
4. Реактиви и консумативи – производител, описание.
5. Квалифициран персонал (EGFR) – описание , сертификати.
6. Опит в съответния диагностичен процес (EGFR) – описание. 
7. Оценка от последно участие във Външен качествен контрол за конкретното изследване (EGFR) – сертификат.
Моля за Вашето предложение за изследване, което  да  включва целия процес на диагностика , а именно:
1. Изготвяне на фиш – поръчка за ДНК анализ и информирано съгласие и разпространението им до всички лекари, които могат да насочват пациенти за изследване на EGFR мутационен статус.
2. Транспорт на материала / кръв, туморна тъкан/, в подходяща транспортна опаковка (cell free DNA tubes) и температурни условия от насочващия пробата лекар  до лабораторията.
3. Оценка на туморно съдържание от квалифициран патолог и отделяне на материал за изолирани на ДНК. Изолиране на ДНК от кръв/ туморна тъкан.
4. EGFR/T790M генетично изследване върху изолирана ДНК – описание на използваната апаратура и реактиви.
5. Анализ и издаване на писмен резултат.
6. Изготвяне на обобщен отчет на месечна база, не съдържащ лични данни и изпращане към AstraZeneca. 
7. Изготвяне на обобщен отчет на седмична база за изследвания за EGFR/Т790М, не съдържащ лични данни и изпращане към AstraZeneca. 
8.  Време от получаване на пробата до изпращане на резултат от анализа до насочващия лекар и пациент (TAT – turnaround time).
9. Срок за плащане, след предоставяне на фактура.
Получените ценови предложения ще бъдат сравнявани на база крайна цена, сравнени при еднаква използвана методика на изследването - rtPCR, NGS, ddPCR,  qPCR , Idylla
Очакваният общ брой изследвани пациенти за EGFRm за  2024г. е около 2000. Очакваният общ брой изследвани пациенти за Т790М за 2024г. е около 30.Очакваме Вашата оферта в срок до 11 март 2024 год.

